open-index/open-wikipedia-markdown huggingface dataset:
MP 40

**MP 40** (МР скратеница од *Maschinenpistole* прев. автоматски пиштол) биле автомати произведувани во Нацистичка Германија за време на Втората светска војна, од 1939 до 1945 година. Тие биле користени од сите гранки на Германската армија. МР 40 е познат по релативно ниската каденца (темпо на стрелање).

## Користење

МР 40 е усовршена верзија на МР 38, кој пак бил следбеник на автоматот на *Berthold Geipel* како MP 34 и MP 35. Сите овие автомати биле слични, но МР 40 бил најнапреден и најпрактичен. Затоа биле произведени преку 1.100.000 за време на Втората светска војна.

МР 40 често бил погрешно нарекуван „шмајзер“ иако Хуго Шмајсер (познат конструктор и производител на оружје) немал никаква врска ниту со конструирањето ниту со производството. Конструктор бил Хајнрих Волмер, а производител Ерма Верке. Подоцна Шмајсер го конструирал МР 41, варијанта на МР 40 но со дрвен кундак, исто како претходниците на МР 40.

MP 40 не бил масовно користен од Германската армија на фронт. Исклучително доверлив и практичен, мал и компактен (особено верзијата со преклоплив кундак), најдобри резултати давал на растојание до 100 метри. Затоа бил редовно користен од најголемиот број полициски единици во градски урбани места.

## Копии и други варијанти по војната

МР 40 имал подоцни копии и по Втората светска војна произведувани од повеќе земји:

* По продукцијата на ова оружје, британскиот автомат Sten бил направен на многу сличен начин и го користел истиот шаржер како МР 40
* Шпанската компанија „Star Bonifacio Echeverria“ го направила оружјето Star Modelo Z-45, варијанта на МР 40 
* Југословенската Народна Армија (ЈНА) користела оружје коешто имало надворешна сличност со МР 40, а тоа бил автоматот Застава М56 (рус.), во калибар 7,62 мм Токарев. За овој автомат се користеле и бајонети.
* Норвешката армија произведувала и користела варијанти на МР 40 сѐ до 1990-тите години на минатиот век.
* По војната, во Израел и Палестина сѐ уште го користеле МР 40 сѐ до 1956 година.
* Неколку МР 40 автомати се користеле во војната во Косово, 1999 година.
* Два примерока од МР 40 се користеле во борбата на LAPD SWAT против терористичка група, мај 1974.

## Корисници

* 
* 
* 
* 
* 

## Галерија


Слика:MP 40 Schmeisser Machine pistol- randolf museum.jpg|Стандарден МР 40 со преклопен кундак 
Слика:Bundesarchiv Bild 101I-278-0899-26, Russland, Soldat mit MP 40 im Schnee.jpg|Војник со МР 40
Слика:German MP wooden stock.jpg|Моделот МР 41 конструиран од Хуго Шмајсер


## Надворешни врски

* страница за MP 38, 40 и 41 (англиски)
* MP36  (англиски)
* BD 38  (германски)

Категорија:Оружје
Планетарен систем

right|thumb|250px|Уметнички приказ на планетарен систем

**Планетарен систем** — систем од различни небесни тела кои не се ѕвезди, а орбитираат околу ѕвезда како планети, џуџести планети, месечини, астероиди, метеороиди, комети и вселенска прашина. Планетарниот систем на нашето Сонце, вклучувајќи ја и нашата Земја, е познат како Сончев Систем.

## Потекло и развој

[left|thumb|250px|Уметнички приказ на [протопланетарен диск]]
Се смета дека планетарните системи се оформени како дел од истиот процес кој ги создал ѕвездите. Некои поранешни теории вклучуваат поминување на друга ѕвезда многу блиску до Сонцето, која исфрлила материјал од кој се создадени планетите. Но, денес се знае дека веројатноста од ваква блиска средба е речиси неверојатна за да се смета тој процес како модел за создавање на планетите. Денес прифатените теории велат дека протопланетарниот диск кој се формирал преку гравитациски колапс на молекуларен облак, потоа еволуирал во планетарен систем.

Сепак, некои планетарни системи може да се формирани на поинаков начин. Планетите што кружат околу ѕвездите пулсари што емитуваат периодична експлозија од електромагнетно зрачење, откриени се поради варијацијата што ја предизвикуваат при овие експлозии. Пулсарите се формираат при силна експлозија на супернова, така што нормален планетарен систем не е можно да преживее таква експлозија, при која планетите би испариле, би биле исфрлени од нивните орбити од количеството на гас ослободено од екплозијата на ѕвездата, или би ја изгубиле гравитациската врска со ѕвездата околу која треба да орбитираат.

## Список на планетарни системи

thumb|right|250px|Уметнички приказ на далечен планетарен систем.
[thumb|right|250px|Нашиот [Сончев Систем во споредба со планетарниот систем 55 Cancri]]
* Сончев Систем – Сонцето и неговиот планетарен систем, прв систем што е откриен
* PSR B1257+12 – првиот откриен вонсочевен планетарен систем, првиот планетарен систем на пулсар што е откриен, првиот откриен систем со повеќе планети
* Upsilon Andromedae – првиот систем со повеќе планети откриен околу ѕвезда во главна фаза, откриена во април 1999 година
* PSR B1620-26 – првиот повеќеѕвезден планетарен систем што е откриен
* 55 Cancri – најголемиот вонсочев планетарен систем што е откриен (5 познати планети до 6 ноември 2007 година, заедно со оддалечен ѕвезден придружник.)
* Gliese 876 – првиот откриен систем околу црвено џуџе
* HD 69830 – пронајдено е дека има три планети со маса колку Нептун и астероиден појас, сите во рамките на 1 ае 
* 2M1207 – првиот систем што е фотографиран и првиот систем околу кафеаво џуџе со планета 
* Глизе 581 - првиот вонсочевен систем откриен со планета, а сместен во рамките на животопогодниот појас (Глизе 581 d)
* Ми Олтар - првиот систем со планета која е „врел нептун“
* HD 188753 - првиот откриен планетарен систем околу тројна ѕвезда
* HD 37124
* HD 12661
* HD 73526
* 47 Ursae Majoris
* Epsilon Eridani
* 14 Herculis
* UX Tau A

## Поврзано
* Вонсончева планета
* Список на вонсончеви планети

## Наводи

* 


Категорија:Концепти во астрономијата
Глизе 581 d

**Глизе 581 d** (*Gliese 581 d* или *Gl 581 d*) е вонсончева планета на околу 20 светлосни години во соѕвездието Вага. Поради неговата маса, која е околу осум пати поголема од масата на Земјата, планетата се класифицира како „супер-Земја“. Кон крајот на април 2009 новите истражувања потврдија дека оваа планета се наоѓа во таканаречениот животопогоден појас каде можно е дека постои протечна вода, па според тоа и живот.

## Наводи

Категорија:Вага (соѕвездие)
Категорија:Вонсончеви планети
Категорија:Вонсончеви планети откриени во 2007 година
Животопогоден појас

[300px|мини|Дијаграм што ги покажува границите на населената зона околу sвездите и како одредени видови sвезди влијаат на тие граници. Овој простор вклучува планети на Сончевиот Систем (Венера, Земја и Марс), како и особено важни вонсончеви планети како Трапист-1д, [Кеплер-186ф и нашиот најблизок сосед Проксима Кентаури б]]
**Животопогоден појас** — појас или подрачје во вселената каде условите се погодни за живот онакви како што се на Земјата. Постојат две зони кои треба да бидат погодни, едната во рамките на планетарниот систем и другата во рамките на галаксијата. Планетите и месечините во овој реон се кандидати за постоење на живот, па според тоа способни да создадат вонземски живот сличен на нашиот.

Во нашиот Сончев Систем **меѓуѕвездениот животопогоден појас** се протега на растојание од 0,95 до 1,37 астрономски единици.

Глизе 581 d, последната од четирите планети на ѕвездата црвено џуџе Глизе 581 (околу 20 светлосни години од Земјата), е најдобар пример на пронајдена далечна вонсончева планета која орбитира во животопогодниот појас во вселената.

## Наводи

## Надворешни врски
* Енциклопедија на астробиологија, астрономија и вселенски летови (анг)
* Ѕвезди и планети погодни за живот 
* Во галактичкиот животопогоден појас
* Потрага по живот
* Планетите за човекот на Стефан Дојл и Исак Асимов Дефинирање на животната околина погодна за луѓето.
* НАСА: златен појас 
* Меѓуѕвезден неподвижен имот: локација - дефинирање на животопогодниот појас
* 
* 
* 
* 

Категорија:Астробиологија
Категорија:Вонземски живот
Мајка Земја

**Мајка земја** е најстарото божество во словенската митологија и една од најважните словенски божества. Луѓето давале заклетви со допирање на земјата, и пред смрт, нејзе ѝ ги признавале гревовите. Ја обожувале во нејзината природна форма и не ѝ придавале човечки особини или сличности.

Со прифаќањето на христијанството во словенските земји, почнале да ја идентификуваат со мајката на Исус, Марија.

Пример за нејзината значајност е традиционалното повикување на мајката земја со тегла масло од канабис:

Исток- „Мајко земјо, зауздај го секое зло и нечисто битие, да не може магија да ни фрли, ниту пак да ни наштети.“ Запад- „Мајко земјо, во твоите бездни што вријат и во твоите огнови проголтај ја нечистата сила.“ Југ- „Мајко земјо, смири ги ветровите кои доаѓаат од југ и сето невреме. Смири ги виорите и ветровите што носат песоци.“ Север- „Мајко земјо, смири ги северните ветрови и облаци, зауздај ги снежните виулици и студот.“ Теглата во која стоело маслото ја закопувале по секое повикување, и секое тримесечје се принесувала жртва. (Словенска митологија 1977:287)

Во современа Русија се одржал еден доста страшен ритуал посветен на мајката земја, и тоа една вечер за време на Првата светска војна, како начин да го заштитат селото од епидемија на колера. На полноќ постарите жени тргнале во обиколка низ селото и ги повикале и другите жени да им се придружат без знаење на мажите. Биле избрани девет девици и три вдовици, кои потоа ги изнеле од селото. Сите се соблекле по комбинезон. Девиците ја пуштиле косата, а вдовиците ја покриле главата со бели шамии. Вдовиците земале плугови, девиците коси, а другите носеле разни предмети кои изгледале застрашувачки, како на пример животински черепи. Групата жени потоа, завивајќи и врискајќи, продолжила со обиколката по селото, орајќи бразда и дозволувајќи им на моќните духови да излезат и да ги уништат плодовите на злото. Секој маж што ќе ја пресретнел групата бил безмилосно соборен. (Словенска митологија 1977:287)

## Наводи

## Поврзано

Категорија:Словенска митологија
Категорија:Божици на плодноста
Категорија:Земјоделски божици
Категорија:Божици на природата
Категорија:Божици-мајки
Категорија:Божици-создателки
Илан Папе

**Илан Папе** (хебрејски: אילן פפה; роден во  година во Хаифа) е изралески историчар, еден од водечките претставници на критички настроените „Нови историчари“, кои од 1980-тите, по објавувањето на дотогашните тајни британски и изралески документи, нудат нови видувања околу формирањето на Израел во 1948 година и протерувањето и бегството на околу 700,000 Палестинци при тој процес. Поради своите ставови, Папе во 2008 година го напушта Израел и се преселува во Британија каде предава историја на Универзитетот во Ексетер.

## Живот

Папе е роден во Хаифа во германско-еврејско семејство. Неговите родители побегнале во Палестина по доаѓањето на нацистите на власт во Германија. На 18 години Папе е мобилизиран во израелската војска и при тоа, за време на Јомкипурската војна од 1973 година служи на Голанската Висорамнина.

Во 1978 година дипломира на Хебрејскиот универзитет во Ерусалим, а во 1984 година го брани својот докторат од областа на историјата на Оксфордскиот универзитет. Неговата докторска теза станува негова прва книга, „Британија и Арапско-израелскиот конфликт“. Во 1984 година почнува да предава на Универзитетот во Хаифа, каде останува до 2007 година. Од 1993 до 2000 година е академски директор на Истражувачкиот институт за мир Гиват Хавива, а потоа од 2000 до 2007 година раководи со Институтот за палестински и изралески студии „Емил Тума“ во Хаифа.

Поради поддршката што Папе ја даде на предлогот за академски бојкот на Израел поради неговата политика кон Палестинците, ректорот на Универзитетот во Хаифа го повика да поднесе оставка. Папе дава оставка и заминува да предава на Универзитетот во Ексетер во Британија.

Во 1999 година Папе се кандидира на изборите за Кнесетот како седми на списокот на Хадаш, зад која главно стои Комунистичката партија. Папе е познат приврзаник на решението на една држава со кое се предвидува една заедничка држава на Израелците и Палестинците.

## Творештво

Папе главно ја брани палестинска верзија на настаните за војната за Палестина од 1948 година. Според него, протерувањето на Палестинците не е извршено врз ад хок основа, како што тврдат други изралески историчари, туку дека е дел од сеопфатен план на израелската влада за етничко чистење на Палестина, во согласност со злогласниот План Далет.

Папе ги има издадено следните книги:
* „Етничкото чистење на Палестина“ (2006)
* „Современиот Близок Исток“ (2005)
* „Современа историја на Палестина: една земја, два народи“ (2003, 2006)
* "Parlare Con il Nemico, Narrazioni palestinesi e israeliane a confronto" (италијански, 2004, со Џамил Хилал)
* „Аристократијата: Хусаините (политичка биографија)“ (хебрејски, 2003)
* „Израеско-палестинското прашање“ (уредник, 1999 и 2006)
* „Историјата од внатре: политиката и идеите на Блискиот Исток“ (1997, со М. Маоз)
* „Создавањето на Арапско-изралескиот конфликт 1947-1951“ (1992, 1994)
* „Јордан на Блискиот Исток: создавањето на клучната држава“ (1994, со Џ. Нево)
* „Британија и арапско-изралескиот конфликт 1947-1951“ (1988)

## Надворешни врски
* Официјална страница на Илан Папе 

## Наводи

Категорија:Живи луѓе
П
Категорија:Еврејски историчари
Категорија:Луѓе од Хаифа
Категорија:Апсолвенти на Оксфордскиот универзитет
Луј VI Дебелиот

}
**Луј VI Дебелиот** (роден на 1 декември 1081 во Париз - починал на 1 август 1137 во Бетиси-Сан-Пјер) бил крал на Франција од Капетинската династија. Тој бил син на кралот Филип I и Берта Холандска. Неговото владеење се одликува со зацврстување на власта во државата и покорување на побунетите благородници. На надворешен план, тој војувал со англискиот крал Хенри I и германскиот, Хенрик V.

Категорија:Капетинска династија
Категорија:Кралеви на Франција
Категорија:Европски монарси од 12 век
Категорија:Родени во 1081 година
Категорија:Починати во 1137 година
Луј VII Младиот

}
**Луј VII Младиот** (роден во 1120 - починал на 18 септември 1180 во Сен-Пон) бил крал на Франција од Капетинската династија. Учествувал во Втората крстоносна војна. Владеел со помош на свештенството и го поддржал папата Александар III во борбата против Фридрих Барбароса. Војувал против Хенри II , кој поради тоа што се оженил со Елеонора Аквитанска полагал право на Аквитанија.

|}

Категорија:Капетинска династија
Категорија:Кралеви на Франција
Категорија:Христијани од Втората крстоносна војна
Категорија:Европски монарси од 12 век
Категорија:Починати во Париз
Категорија:Родени во 1120 година
Категорија:Починати во 1180 година
Глизе 581

**Глизе 581** е ѕвезда која е црвено џуџе со спектрален тип M3V, сместена 20,3 светлосни години од Земјата. Нејзината маса е пресметана на околу третина од онаа на нашето Сонце, и е 87-ми најблизок познат ѕвезден систем до Земјата. Со набљудувања е откриено дека оваа ѕвезда има најмалку четири планети: Глизе 581 b, c, d, e.

## Поврзано
* Глизе 876
* Список на ѕвезди со потврдени вонсончеви планети

## Наводи

## Надворешни врски

* Ново откритие: Нова планета која може да има вода и живот Space.com
* Глизе 581 / HO Вага  Solstation.com
* ''Енциклопедија на вонсончеви планети'': Gl 581 
* Направете сами симулација на радио комуникација до и од Глизе 581
* Астрономите објавија откритие на планета налик на Земјата, Scientific American
* Положбата на Глизе 581 обележана на мапаe  (горе десно)
* Фотографија на соѕвездието Вага со Gliese 581
* Уметнички приказ на планетите на Глизе 581
* Претпоставки во врска со геологијата/геохемијата на Глизе 581c  ''The Geochemical Society''
* Компјутерски модели за атмосферата на вонсончевите планети  Washington University in St. Louis
* Меѓудејства на вонсончевите планети 
* Пронајдена планета налик на Земјата на која може да има живот  Ctv.ca

Категорија:Вага (соѕвездие)
Категорија:Планетарни системи
Категорија:Променливи ѕвезди
Категорија:HIP-објекти
Категорија:Глизеови објекти
Категорија:Променливи ѕвезди со ознаки
Категорија:Тела од Бонскиот преглед
Категорија:Црвени џуџиња од главната низа
Категорија:Променливи ѕвезди од типот на BY Змеј
Категорија:Планетарни системи со три потврдени планети
Категорија:TIC-објекти
Категорија:Околуѕвездени дискови
Филип I (Франција)

}

**Филип I** (роден на 23 мај 1052 - починал на 29 јули 1108 во Мелун) — крал на Франција од Капетинската династија. Тој бил син на кралот Анри I и Ана Киевска.

Филип бил крунисан за крал кога имал само 7 години, но неговата мајка му била регент сè додека не наполнил 14 години. Неговата мајка, Ана Киевска била првата кралица која владеела како регент. Неговата прва жена била Берта од Холандија, која го родила неговиот наследник, кралот Луј VI. Но, неа ја оставил и се оженил по вторпат, со Бертрад де Монфор. Поради тоа бил екскомунициран, најпрвин од бискупот на Лион во 1094, а потоа и од страна на папата Урбан II на соборот во Клермон во ноември 1095. Неколкупати била повлекувана одлуката за екскомуникација, но тој повторно продолжувал по старо, па уште неколкупати бил екскомунициран. По 1105, повеќе не бил екскомунициран.

Неговото владеење се одликувало со обидите за смирување и покорување на побунетите благородници. Во текот на 1077, склучил мир со Вилијам I Освојувачот, со кој англискиот крал отстапува од освојувањето на Бретања. Филип I го проширил своето кралство, со освојувањето на Вексин во 1082 и Бурж во 1100.

За време на неговото владеење започнала Првата крстоносна војна. Тој не го поддржувал походот, бидејќи бил скаран со папата Урбан II. Папата не би му допуштил да учествува во походот, бидејќи бил екскомунициран. Неговиот брат Иго од Вермандоа бил значајна личност во Првата крстоносна војна.

Филип I починал на 29 јули 1108 во Мелун, а бил погребан во Сен Беноа на Лоара, со што станал првиот крал од Капетинската династија, кој не бил погребан во Сен Дени. На престолот го наследил неговиот син Луј.

## Потомство
Кралот Филип I се оженил двапати. Од првиот брак со Берта Холандска, неговите деца биле:
# Констанца (1078-1124/6) - се омажила со Иг де Шампањ, со кого била во брак до 1097, а потоа се развела и премажила со Боемунд I Антиохиски во 1106;
# Луј VI (1081-1137);
# Анри (роден 1083) (починал млад);
# Одо (1087-1096)

Од вториот брак со Бертрад де Монфор се овие деца:
# Филип де Манте (живеел во 1123); 
# Флори де Нанжи] (1093-1119)
# Сесилија Француска (1097-по 1145) - се омажила за Танкред Тарнетски, а потоа по вторпат со Понс, гроф од Триполи

## Наводи

|}

Категорија:Капетинска династија
Категорија:Кралеви на Франција
Категорија:Европски монарси од 11 век
Категорија:Родени во 1052 година
Категорија:Починати во 1108 година
Луј VIII

}
**Луј VIII** (роден на 5 септември 1187 во Париз - починал на 8 ноември 1226 во Шатју Монпесје) бил крал на Франција од Капетинската династија. Тој бил син на кралот Филип II Август и Изабела Еноска. Тој го победил англискиот крал Јован без земја. Водел жестоки борби против Катарите и со неговата интервенција во јуни 1226, било забрзано завршувањето на крстоносниот поход на Катарите.

Категорија:Капетинска династија
Категорија:Кралеви на Франција
Категорија:Европски монарси од 13 век
Категорија:Родени во 1187 година
Категорија:Починати во 1226 година
Филип III Храбриот

}
**Филип III Храбриот** (роден на 30 април 1245 во Поиси - починал на 5 октомври 1285 во Перпињан) бил крал на Франција од Капетинската династија. Тој го испратил неговиот татко, кралот Луј IX во Осмата крстоносна војна, во која кралот загинал, по што седнал на престолот. Неговото владеење се одликувало со голема неодлучност, а врз деонесувањето на важните одлуки, најчесто влијаеле други. Особено влијание во неговото владеење имал неговиот чичко, Карло I Анжујски, чие владеење во Италија било постојано поддржувано од страна на Филип III.

Категорија:Капетинска династија
Категорија:Кралеви на Франција
Категорија:Европски монарси од 13 век
Категорија:Родени во 1245 година
Категорија:Починати во 1285 година
Луј X

}
**Луј X Кавгаџијата** ( или **; октомври 1289 во Париз - 5 јуни 1316 во Венсен) — крал на Франција од Капетинската династија, крал на Навара (1305-1316) и гроф од Шампањ. На феудалците им дал привилегии, со што ја ослабел централната власт.

Категорија:Капетинска династија
Категорија:Кралеви на Франција
Категорија:Европски монарси од 14 век
Категорија:Луѓе од Венсен
Категорија:Родени во 1289 година
Категорија:Починати во 1316 година
Јован I (Франција)

}
**Јован I Посмртниот** (;  во Париз -  во Париз) бил крал на Франција од Капетинската династија, крал на Навара и гроф од Шампањ за само 5 дена, колку што и живеел.

Категорија:Капетинска династија
Категорија:Кралеви на Франција
Категорија:Европски монарси од 14 век
Категорија:Починати во Париз
Филип V (Франција)

}
**Филип V**, наречен **Висок** (; роден на 17 ноември 1291 во Лион - починал на 3 јануари 1322 во Лонгшамп) бил крал на Франција од Капетинската династија, крал на Навара и гроф од Шампањ. Тој бил втор син на кралот Филип IV Убавиот и Јована I Наварска. Кога неговиот постар брат, Луј X починал, тој станал регент, додека се чекало раѓањето на Јован I, наследникот на престолот, којшто умрел по 5 дена од раѓањето. Постои сомнение дека Филип V е одговорен за смртта на новороденчето.

Категорија:Капетинска династија
Категорија:Кралеви на Франција
Категорија:Европски монарси од 14 век
Категорија:Луѓе од Лион
Категорија:Починати во Париз
Категорија:Родени во 1293 година
Категорија:Починати во 1322 година
Шарл IV

}
**Шарл IV**, наречен **Убавиот** (роден на 18 јуни 1294 во Клермон - починал на 1 февруари 1328 во Венсен) бил последниот крал на Франција од Капетинската династија. Тој бил и крал на Навара и гроф од Шампањ. Шарл бил третиот и најмал син на кралот Филип IV и Јована I Наварска.

## Владеење
За време на неговото владеење избила војната против Англија за Аквитанија. Шарл започнал да гради тврдина во Сен Сардос, во англискиот дел на Аквитанија. Потиснати од Англичаните, локалните земјопоседници го запалиле селото, што претставувало повод за војната. Неговата помала сестра, Изабела, која била жена на англискиот крал Едвард III Плантагенет посредувала во решавање на спорот во 1325 година. По посредството, одбила да му се врати на сопругот.

Како за возврат, во 1326 и 1327 година, Шарл ѝ помогнал на својата сестра Изабела против нејзиниот сопруг Едвард II.

Во време на владеењето на кралот Шарл IV биле зголемени даноците, а зачестено било и конфискувањето на имотите на непријателите на кралот.

## Проблеми со наследникот
Како и неговите браќа и Шарл IV починал без да остави машки наследник. Со тоа завршила директната линија на наследство на Капетинската династија. Според Салискиот закон, ќерката на кралот не може да биде наследник. Во моментот на смртта на кралот, неговата жена била бремена, па бил поставен регент. За регент бил поставен Филип Валоа. Бидејќи и новороденчето било девојче, Филип Валоа станал крал. Но, и англискиот крал Едвард III Плантагенет полагал право  на круната, што само ги заострило односите меѓу двете земји и претставувало повод за англиско-француските војни.

|}

Категорија:Капетинска династија
Категорија:Кралеви на Франција
Категорија:Европски монарси од 14 век
Категорија:Луѓе од Венсен
Категорија:Родени во 1294 година
Категорија:Починати во 1328 година
Филип II Август

**Филип II Август** (р. 21 август 1165 во Гонес — п. 14 јули 1223 во ) бил крал на Франција од Капетинската династија. За време на неговото владеење, англиската територија во Франција се намалила од 50 % на само 10 %. На 1 јули 1190, заедно со англискиот крал Ричард I Лавовско срце и германскиот, Фридрих Барбароса го започнал Третиот крстоносен поход. Тој станал најмоќниот крал во Европа, а со неговото владеење, Франција прераснала во европска велесила.

## Ран живот
Филип е роден на 21 август 1165 година во Гонес, близу Париз, како долгоочекуван син на кралот Луј VII и неговата трета сопруга Адела од Шампањ. Го нарекувале „Dieudonné“ (*Даден од Бог*), бидејќи бил првиот машки наследник што преживеал по неколкуте ќерки од претходните бракови на Луј VII. Во 1179 година, поради лошото здравје на татко му, бил крунисан за со-владетел во катедралата во Ремс. По смртта на Луј VII на 18 септември 1180 година, 15-годишниот Филип станал единствен крал. Истата година се оженил со Изабела од Ено, која како мираз ја донела важната грофовија Артоа.

## Владеење
Владеењето на Филип од 43 години претставува пресвртница за династијата на Капетингите. Тој значително ја зајакнал кралската власт, ги проширил кралските поседи и ги ослабнал моќните феудалци.
лево|мини|Територијалните освојувања на Филип II
Филип ја удвоил, па дури и утроил големината на кралскиот домен. Ги стекнал Амиен (1185), Клермон-ан-Бовези (1218) и Аленсон (1219). Најголемите успеси ги постигнал во војните против англиските кралеви од Анжујската династија (Хенри II, Ричард I Лавовско Срце и Џон). До 1204 година ги освоил Нормандија, Анжу, Мен, Турењ и Поату, со што драстично ги намалил англиските поседи во Франција. Клучната победа во битката кај Бувин (1214) против коалицијата предводена од Џон и императорот Ото IV ја зацврстила француската надмоќ и индиректно придонела за потпишувањето на Магна карта во Англија.

Филип учествувал во Третата крстоносна војна (1189–1192) заедно со Ричард Лавовско Срце и Фридрих Барбароса. Пристигнал пред Акра во 1191 година и помогнал во нејзиното освојување. Поради тешка болест (дизентерија) и политички проблеми дома (смрт на грофот од Фландрија), се вратил во Франција веќе во јули 1191 година. Ги оставил француските сили под команда на војводата од Бургундија, но сам се сосредоточил на напади врз англиските територии во отсуство на Ричард. Подоцна не учествувал во други крстоносни походи, но ја поддржал Албигенската крстоносна војна против катарите во јужна Франција (од 1208 година).

## Смрт
Во 1222 година тешко се разболел, но продолжил да владее до крајот. Починал од треска на 14 јули 1223 година во Мант-ла-Жоли, на возраст од 57 години. Погребан е во базиликата Сен Дени. Наследник му бил синот Луј VIII.

Категорија:Капетинска династија
Категорија:Кралеви на Франција
Категорија:Европски монарси од 12 век
Категорија:Европски монарси од 13 век
Категорија:Родени во 1165 година
Категорија:Починати во 1223 година
Луј IX Светиот

}
**Луј IX Светиот** (роден на 25 април 1214 во Поаси - починал на 25 август 1270 во Тунис) бил крал на Франција од Капетинската династија. Учествувал во Седмата крстоносна војна, во која ја освоил тврдината Дамиета, но загубил во Битката кај Мансура, по што бил заробени ослободен со откуп. Успеал да го наговори брата си Карло I Анжујски да не ја напаѓа Византија. Ја зајакнал својата власт, извршил реформи во судството и формирал судска комисија, од која подоцна настанал парламентот. Ја започнал изградбата на црквата Сент Шапел и на универзитетот Сорбона. Ја организирал Осмата кртоносна војна и стигнал до Картагина, каде умрел од чума. Некои сметаат дека не умрел, туку исчезнал со богата Маврка. Бил прогласен за светец во 1297 од страна на папата Бонифациј VIII.

|}

Категорија:Капетинска династија
Категорија:Кралеви на Франција
Категорија:Европски монарси од 13 век
Категорија:Христијански светци од 13 век
Категорија:Родени во 1214 година
Категорија:Починати во 1270 година
Валоа (династија)

мини|десно|150п|Семеен грб
**Валоа** () — француска владејачка династија, која владеела со земјата од 1328 до 1589. Династијата потекнува од споредните линии на Капетинската династија, а името го дбила по својот најзначаен имот, грофовијата Валоа.

## Француски кралеви од семејството Валоа
* Главна линија на семејството Валоа: 
** Филип VI Валоа (1328–1350)
** Јован II Добриот (1350–1364)
** Шарл V Мудриот (1364–1380)
** Шарл VI Лудиот (1380–1422)
** Шарл VII Победникот (1422–1461)
** Луј XI (1461–1483)
** Шарл VIII (1483–1498)
* Споредна линија, Валоа-Орлеан: 
** Луј XII (1498–1515) 
* Споредна линија, Валоа-Ангујем: 
** Франсоа I (1515–1547) 
** Анри II (1547–1559) 
** Франсоа II (1559–1560) 
** Шарл IX (1560–1574), од 1560 до 1563 под регенство на Катерина Медичи
** Анри III (1574–1589)

## Надворешни врски

* www.valois.org  
* Француски кралеви од династијата Валоа 
* Бургундски владетели од династијата Валоа 

*
Филип VI (Франција)

}
**Филип VI Валоа** (роден во 1293 - починал на 22 август 1350 во Норгент ле Роа) бил крал на Франција и основач на династијата Валоа. Тој бил син на Шарл Валоа, кој бил брат на кралот Филип IV Убавиот. Неговото владеење се одликува со големи судири со англискиот крал Едвард III Плантагенет, што придонело до започнување на Стогодишната војна.

Категорија:Династија Валоа
Категорија:Кралеви на Франција
Категорија:Европски монарси од 14 век
Категорија:Личности од Стогодишната војна
Категорија:Родени во 1293 година
Категорија:Починати во 1350 година
Јован II (Франција)

}
**Јован II Добриот** (;  во Ле Ман -  во Лондон) бил крал на Франција од династијата Валоа. Тој бил син на кралот Филип VI Валоа и Јована Бургундска. За време на неговото владеење, Франција учествувала во Стогодишната војна. Тој ја предводел француската војска во Битката кај Поатје во 1356 година, во којашто бил заробен и подоцна ослободен со откуп. Починал во Лондон во 1364.

|}

Категорија:Династија Валоа
Категорија:Кралеви на Франција
Категорија:Европски монарси од 14 век
Категорија:Личности од Стогодишната војна
Категорија:Војводи од Нормандија
Windows Internet Explorer

**Windows Internet Explorer** (порано **Microsoft Internet Explorer** скратено **MSIE** или **IE**) се низа на графички прелистувачи развиени од Microsoft и вклучени како дел од Microsoft Windows линијата на оперативни системи почнувајќи од 1995 година.

## Историјат
Неговото прво појавување му било во пакетот со оперативниот систем Windows 95. По неговото прво појавување, излегле и верзии за оперативните системи Мек ОС и јуникс, но сепак опстанала само верзијата за Виндоуз. До 1999. тој бил најзастапен и најшироко користен пребарувач. Во 2006. година имал преку 900 милиони корисници ширум светот. Најновата верзија на Internet Explorer 7 првично била наменета за најновиот оперативен систем Windows Vista, иако тој може да се користи и за верзијата на Windows XP со инсталиран сервисен додаток 2.

Паралелно со развојот на Internet Explorer, биле развиени и други слични пребарувачи, од кои некои на крајот имаат станато вистински конкуренти на Internet Explorer. Денеска најголем конкурент на Internet Explorer е Mozilla Firefox, кој секојдневно придобива сè повеќе и повеќе корисници. Освен Firefox, тука се и останатите доста јаки конкуренти на Explorer како што се Opera, Netscape, Avant и други. Од скорo и новиoт претражувач Google Chrome претставува нов и голем конкурент на ова поле.

Неколкупати да се зборува за стабилноста и сигурноста на Internet Explorer. Откако шестата верзија била искочена во 2001. година, Microsoft не објавил никакви додатоци за неа. Различни компјутерски експерти, велат дека Internet Explorer не е безбеден и дека овозможува лесен премин на разни штетници од интернет. Додека Microsoft има пауза од 5 години поради ова прашање, Mozilla и останатите имаат развиено свои пребарувачи и во поглед на сигурност се сега многу далеку понапред од Internet Explorer. Иако, во светот има голем број на компјутерски корисници кои не знаат многу за овие работи, а Internet Explorer доаѓа со било која верзија на Windows, почнувајќи од верзијата Windows 98, па поради тоа и понатаму тој има многу корисници.

Тековна верзија 9 значајно е унапредена и по изглед и по безбедност, и претставува голема конкуренција за останатите пребарувачи. Една од главните проблеми е тоа што оваа верзија е достапна само за Windows Vista 7.

Категорија:Прелистувачи
Категорија:Светска пајажина
Subversion

**Subversion** — систем со отворен код за контрола на верзии. Со него може да се управуваат податотеки и именици, како и промените што се прават над нив. На него може да се гледа како на „временска машина“ со која може да се гледаат верзиите на документите во одредено време и да се следи текот на нивните промени. Тој претставува општ систем за контрола на верзии со кој може да се управуваат различни видови на податотеки.

Овој систем може да работи низ локални мрежи и Internet, користејќи различни безбедносни и мрежни протоколи, што го прави лесен и практичен за употреба од страна на различни луѓе кои работат на различни компјутери. Можноста различни луѓе да користат, менуваат и управуваат исто множество на податоци од различни локации наметнува колаборација. Тоа практично значи дека процесите може да се одвиваат побрзо, бидејќи не постои единствен канал преку кој мора да поминат сите промени. Бидејќи работата на сите корисници е зачувана во соодветни верзии, не постои опасност за губење на податоците во случај на грешка.

Дефиницијата за колаборативни компјутерски системи потполно го опфаќа Subversion:

* Корисниците работат заедно со цел за пресретнување на одредени заеднички цели
* Не постојат водичи, туку сите корисници се еднакви
* Контролата е децентрализирана
* Постои самокритика на однесувањето и комуникацијата (секој од корисниците е задолжен промените што ги прави да ги синхронизира со најновата up-to-date верзија)

Со овој систем е овозможена колаборацијата на луѓето кои го користат, а сето тоа е реализирано со соработка на компјутерски системи.

## Надворешни врски
* Официјално мрежно место  
* Контрола на верзии со Subversion, книга на O'Reilly, слободно достапна on-line 
* 
* Subversion usage Tutorial Part 1  
* Subversion usage Tutorial Part 2  

## Наводи

Категорија:Соработна програмска опрема
Microsoft SharePoint Portal Server

**Microsoft SharePoint Portal Server** е размерлив портал опслужувач што поврзува луѓе, тимови, и знаење преку бизнис процесите. Microsoft SharePoint овозможува флексибилно поставување и алатки за управување со што е олесната колаборацијата преку агрегација, организација и пребарување.
Како повеќето портали, Microsoft SharePoint овозможува посетителите да создаваат свој конвенционален изглед на web страните. Приспособувањето на потребите може да биде многу едноставно или многу комплексно, во зависност на типот и верзијата на инсталираниот производ. Microsoft SharePoint е моќен колаборативен модел што тесно е поврзан со Microsoft Office 2003.

Одлики на Microsoft SharePoint се  следниве:

* Сервиси на платформа (Platform Services)
* Колаборациски и социјални мрежи (Collaboration and Social Networking)
* Портали (Portals)
* Пребарување во рамките на организацијата (Enterprise Search)
* Управување со содржините на претпријатието (Enterprise Content Management (ECM)) и Управување со Web содржината (Web Content Management (WCM))
* Управување со бизнис форми и бизнис процеси (Business Forms и Business Process Management (BPM))
* Business Intelligence

Овој софтвер и овозможува на групата да работи заедно на заеднички проекти, да делат податоци, да синхронизираат распореди во рамките на една мрежа, односно еден интранет. Ваквиот софтвер има за цел да ја олесни работата на групата преку комуникација, соработка, координирање, како и решавање на проблеми, натпреварување или преговарање. Microsoft SharePoint ги има овие особини и може да се категоризира како groupware софтвер, што пак може да се класифицира како асинхрон по време каде корисниците работат од различни места. Времето и локацијата на користење на Microsoft SharePoint се непредвидливи и различни.

## Надворешни врски
## Наводи

Категорија:Соработна програмска опрема
Огар

[thumb|right|цртеж на [Џовани Ланфрнако ,сцена од *[[Orlando Furioso]]*, на сликата се прикажани Норандињо и Луција заедно со пронајдениот огар за време на нивниот меден месец.]]

**Огар** претставува митолошко суштество, големо и злобно човеколико чудовиште. Огрови најчесто се среќаваат во бајките, фолклорот и книжевните дела како се хранат со луѓе. Во уметноста, оргите често се прикажани како суштества со огромна глава, со бујна коса и брада, голем стомак и мускулесто тело.

[thumb|left|[Hop o' My Thumb, илистрација наGustave Doré]]

### Потекло на поимот

Зборот* огар* наоѓа широка примена по неговата употреба во делата на Шарл Перо (Charles Perrault)(1628-1703), како и Мари Катрин Џумел де Берневиљ. Други извори , пак, велат дека името доаѓа од зборот *Hongrois* што значи *Унгарец*. Овој збор му дава често инспирација и на италијанскиот автор Џанбатиста Басил (1575-1632) , кој го користи зборот *uerco* или на стандарден италијански *orco*.

[thumb|right|upright|Фонтана на огар во [Берн, Швајцарија.]]

### Огрите во современата белестристика и филмови
Во литератаурата за деца често можат да се сретнат огрови кои ги киднапираат принцезите кои ги спасуваат насилните витези или понекогаш слуги. Огрите, исто така, се популарни и во фантазиските фикции, како на К. С. Луис како и најразлични фанатазиски игри.

-	Во филмот Шрек на Мајк Мајрс огарот Шрек ја игра главната улога, користејќи шкотски акцент. Шрек е антисоцијален, но не и лош огар, кој живее во мочуришна област. Неговата сопруга, Принцезата Фиона, е родена како човек но подоцна се претвора во огар поради нивната фасцинантна љубов. Во последниот излезен дел на Шрек, наречен Шрек Трети тука се и трите нивни мали деца-огрови.

-	Овие филмови за Шрек се засноваат на детска книга, исто така, наречена Шрек од Вилијам Стејг.

-	Во филмовите на Дизни се честопати присутни овие или слични ликови на огри, како штом се Адвентурите на мечињата Џуми.

-	Книгата на Рут Менинг-Сандерс, Книга за огрите и мамците, содржи 13 приказни за доживувања со огри.

-	Во цртаниот филм фови, огрот Голема Уста се појавува повремено во улогата на помошник на штрумпфовите од злобинот волшебник Гаргамел.

Огар честопати се употребува со метафорско значење, како во делата на Жак Ческс и Нејсер Кемир од кои постои цела колекција на бајки.

### Огрите во современите игри

Огрите се појавуваат во многу популарни фантазиски филмски игри како и видеоигри.

Категорија:Митологија
Шарл VII Победникот

}
**Шарл VII Победникот** (роден на 22 февруари 1403 во Париз - починал на 22 јули 1461 во Меун на Ивр) бил крал на Франција од династијата Валоа. За време на неговото владеење се појавила Јованка Орлеанка, која претставувала пресвртница во Стогодишната војна. Го добил прекарот „победник“, поради тоа што успеал да ги ослободи сите територии на Франција под англиска власт, со што завршила Стогодишната војна. Тој е познат и како голем реформатор на војската, но спровел реформи и во целата држава.

Категорија:Династија Валоа
Категорија:Кралеви на Франција
Категорија:Европски монарси од 15 век
Категорија:Личности од Стогодишната војна
Категорија:Родени во 1403 година
Категорија:Починати во 1461 година
Луј XI

}
**Луј XI** (роден на 3 јули 1423 во Бурж - починал на 30 август 1483 во Плеси лез Тур) бил крал на Франција од династијата Валоа. Успеал да воспостави внатрешен ред и мир во државата, покорувајќи ги побунетите феудалци и обединувајќи ги сите покраини, освен Фландрија и Бретања. Го помагал развојот на градовите, трговијата, занаетчиството, науката и културата. Извршил реорганизација на војската.

Категорија:Династија Валоа
Категорија:Кралеви на Франција
Категорија:Европски монарси од 15 век
Категорија:Личности од Стогодишната војна
Категорија:Родени во 1423 година
Категорија:Починати во 1483 година
Шарл V Мудриот

}
**Шарл V Мудриот** (роден на 21 јануари 1338 во Венсен - починал на 16 септември 1380 во Бат на Марна) бил крал на Франција од династијата Валоа. Неговото владеење се одликува со враќање на изгубените територии од почетокот на Стогодишната војна. Бил многу млад кога станал регент, време во кое неговиот татко, кралот Јован II Добриот бил во заробеништво на Англичаните. Неговите победи биле поништени со неуспесите на неговите наследници, и вратените територии биле повторно загубени.

Категорија:Династија Валоа
Категорија:Кралеви на Франција
Категорија:Европски монарси од 14 век
Категорија:Луѓе од Венсен
Категорија:Личности од Стогодишната војна
Категорија:Родени во 1338 година
Категорија:Починати во 1380 година
Шарл VIII

}
**Шарл VIII** (роден на 30 јуни 1470 во дворецот Амбоаз - починал на 7 април 1498 во дворецот Амбоаз) бил крал на Франција од династијата Валоа, гроф од Бретања и војвода од Прованса. Тој бил единствениот преживеан од петте сина на кралот Луј XI. Не оставил наследник, којшто ќе го наследел, па со тоа тој бил последниот крал од главната линија на династијата Валоа. Неговото владеење се одликува со инвазијата на Италија, пшто било причина за започнувањето на Италијанските војни.

|}

Категорија:Династија Валоа
Категорија:Кралеви на Франција
Категорија:Европски монарси од 15 век
Категорија:Грофови од Бретања
Категорија:Родени во 1470 година
Категорија:Починати во 1498 година
Шарл VI Лудиот

}
**Шарл VI Лудиот** (роден на 3 декември 1368 во Париз - починал на 21 октомври 1422 во Париз) бил крал на Франција од династијата Валоа. Неговото владеење се одликува со враќање на изгубените територии од почетокот на Стогодишната војна. Тој бил крал за време на Стогодишната војна. Ментално заболел, па власта ја презеле регенти. Во 1404, започнала борба меѓу регентитеза тоа кој ќе владеенаместо „лудиот крал“. Англичаните го искористиле тоа, па од 1419 до 1420 ја освоиле Нормандија. Тие исто така ги присилиле французите за нивен крал да се постави припадник на англиската кралска династија.

Категорија:Династија Валоа
Категорија:Кралеви на Франција
Категорија:Европски монарси од 14 век
Категорија:Европски монарси од 15 век
Категорија:Починати во Париз
Категорија:Личности од Стогодишната војна
Категорија:Родени во 1368 година
Категорија:Починати во 1422 година
Луј XII

}
**Луј XII**, наречен „татко на луѓето“ (роден на 27 јуни 1462 во дворецот Блоа - починал на 1 јануари 1515 во Париз) бил крал на Франција од династијата Валоа-Орлеан, крал на Неапол, гроф од Бретања и војвода од Прованса. Војувал во Италија, но без успех.

|}

Категорија:Династија Валоа
Категорија:Кралеви на Франција
Категорија:Европски монарси од 15 век
Категорија:Европски монарси од 16 век
Категорија:Монарси од Неапол
Категорија:Династија Валоа-Орлеан
Категорија:Војводи на Милано
Категорија:Римокатолички монарси
Категорија:Луѓе од Блоа
Категорија:Починати во Париз
Категорија:Грофови од Бретања
Категорија:Родени во 1462 година
Категорија:Починати во 1515 година
Франсоа I

}
**Франсоа I** (роден на 12 септември 1494 во Коњак - починал на 31 март 1547 во дворецот Рамбуе) бил крал на Франција од династијата Валоа-Ангујем, крал на Неапол, војвода од Бретања и гроф од Прованса. Тој се смета за првиот француски крал од ренесансата. Неговото владеење донело голем културен напредок во Франција. Бил современик и противник на Карло V, цар на Светото Римско Царство и крал на Шпанија, Хенри VIII, крал на Англија, како и сојузник на Сулејман Величествениот, султан на Османлиското царство.

Тој бил син на Шарл, гроф од Ангујем и Лујза Савојска. Бил оженет со ќерката на кралот Луј XII, Клаудија, па на престолот седнал по неговата смрт, на 1 јануари 1515, поради тоа што кралот Луј немал машки наследници.

|-

|-

|}

Категорија:Династија Валоа
Категорија:Кралеви на Франција
Категорија:Европски монарси од 16 век
Категорија:Војводи на Милано
Категорија:Династија Валоа-Ангулем
Категорија:Римокатолички монарси
Категорија:Витези на Златното Руно
Категорија:Витези на Подвеската
Категорија:Грофови од Бретања
Категорија:Родени во 1494 година
Категорија:Починати во 1547 година
Анри II

}
**Анри II** (роден на 31 март 1519 во Сен Жермен ан Ле - починал на 10 јули 1559 во Париз) бил крал на Франција од династијата Валоа-Ангујем и гроф од Прованса. Тој бил син на кралот Франсоа I и Клаудија Француска. Војувал против Австрија и хугенотите. Починал, откако бил погоден со копје на една витешка забава.

Категорија:Династија Валоа
Категорија:Кралеви на Франција
Категорија:Родени во 1519 година
Категорија:Починати во 1559 година
Категорија:Европски монарси од 16 век
Категорија:Витези на Подвеската
Категорија:Починати во Париз
|}
Категорија:Грофови од Бретања
Таласон

**Таласон** претставувал домашен дух, пред сè заштитник на домот, на градбата. Тој бил добар и безопасен дух, освен доколку за животот имал непријателски побуди кон стопанот на градбата или самата градба. Таласонот настанувал по смртта на лицето кое било жртвувано во градбата, или од духот на лицата чии сенки биле заѕидувани во градбите. Според древните верувања, кога сенката на некое лице ќе била вѕидана во темелите или ѕидовите на градбата истото наскоро станувало бледо, слабо, неволно и на крајот умирало. Духот на починатата жртва останувал со сенката претворајќи се во духот чувар. Принесување човечка (облигатна) жртва се вршело и со земање мерка на некое лице, со конец или со стап, мерката најчесто ја земал мајсторот кој предметот со кој ја земал мерката го вградувал во темелот.

## Во народно творештво

Мотивот на заѕидување на млада девојка, сопруга или младич е многупати исползуван во јужнословенската наративна поезија, но и проза. Една од најтажните народни елегии е секако познатото спомнување за ѕидање на градот Скадар. Овој мотив е забележан и кај Марко Цепенков (однос помеѓу три брата, жртвување на сопругата на најмладиот за заедничкото добро).

Град градили Скадар на Бојани, 
Град градили три године дана, 
Три године са триста мајстора;
Не могаше темељ подигнути, 
А камоли саградити града: 
Што мајстори за дан га саграде, 
То све вила за ноћ обаљује. 
Кад настала година четврта,
Тада виче са планине вила:
"Не мучи се, Вукашине краље, 
Не мучи се и не харчи блага! 
Не мож, краље, темељ подигнути, 
А камоли саградити града,
Док не нађеш два слична имена, 
Док ненађеш Стоју и Стојана,
А обоје брата и сестрицу, 
Да зазиђеш кули у темеља: 
Тако ће се темељ обдржати, 
И тако ћеш саградити града."...

## Наводи

## Користена литература
* Гордана Стојковска, „Речник на јужнословенска митологија“, 2004, Издавачки центар Три, Скопје ISBN 9989-918-97-X.

Категорија:Словени
Категорија:Митологија
House of Pain

**House of Pain** (се чита: Хаус оф Пејн, буквално значи: Куќа на Болката) — ирско-американска рап-група која издала три албуми во раните до средни 1990-ти. Групата била највеќе позната по хит песната „Jump Around“ во 1992, која била #3 во САД, #6 во Ирска и #8 во Обединетото Кралство на Велика Британија и Северна Ирска.

## Историја на музичката група
### Подиг до слава (1991-1993)
По неуспешната соло кариера, Everlast се здружил со DJ Lethal и средношколскиот пријател Danny Boy за да ја формираат House of Pain. Групата била запишана во Tommy Boy Records, и нивниот House of Pain албум (1992) се продаваше масовно. Во албумот исто така учествуваше B-Real од групата Cypress Hill.

## Наводи

Категорија:Музички групи
Категорија:Музички групи основани во 1990 година
Франсоа II

}
**Франсоа II** (роден на 19 јануари 1544 во Фонтенбло - починал на 5 декември 1560 во Орлеан) бил крал на Франција од династијата Валоа-Ангујем. Тој бил син на кралот Анри II и Катерина Медичи. На престолот дошол на 16 години, по смртта на неговиот татко, кој несреќно бил усмртен од копје на витешка забава.

Уште во 1548 година, бил договорен неговиот брак со шкотската кралица Мери Стјуарт, која била испратена во Франција и порасналча заедно со него. Се венчале во 1558, но немале деца. Се смета дека роднините на Мери, браќата Гиз имале најголемо влијание во краткото владеење на кралот Франсоа II. Тој бил католик и бил против пртестантството.

Франсоа бил болеслив и умрел на 16 години од воспаление на увото или до менингитис. На престолот го наследил неговиот брат Шарл IX.

Категорија:Династија Валоа
Категорија:Кралеви на Франција
Категорија:Европски монарси од 16 век
Категорија:Витези на Златното Руно
Категорија:Родени во 1544 година
Категорија:Починати во 1560 година
Шарл IX

}
**Шарл IX** (роден на 27 јуни 1550 во Сен Жермен ан Ле - починал на 30 мај 1574 во Винсен) бил крал на Франција од династијата Валоа-Ангујем и гроф од Прованса. Тој бил син на кралот Анри II и Катерина Медичи. За време на неговото владеење се случила познатата Вартоломејска ноќ, во која по наредба на неговата мајка Катерина биле убиени околу 25.000 хугеноти (по некои проценки до 50.000).

Категорија:Династија Валоа
Категорија:Кралеви на Франција
Категорија:Европски монарси од 16 век
Категорија:Витези на Златното Руно
Категорија:Витези на Подвеската
Категорија:Родени во 1550 година
Категорија:Починати во 1574 година
Анри III

}
**Анри III** (роден на 19 септември 1551 во Фонтенбло - починал на 2 август 1589 во Сен Клод) бил последниот крал на Франција од династијата Валоа, за кратко крал на Полска и голем војвода од Литванија и гроф од Прованса. Тој бил син на кралот Анри II и Катерина Медичи.

Кралот Анри III немал деца, па негов наследник на престолот бил Анри III Наварски, кој се крунисал како кралот Анри IV.

Категорија:Династија Валоа
Категорија:Кралеви на Франција
Категорија:Родени во 1551 година
Категорија:Починати во 1589 година
Категорија:Европски монарси од 16 век
Категорија:Витези на Подвеската